Source: https://csmtargujiu.ro/echipa-lui-andries-locul-3-in-clasament/
Timestamp: 2020-08-15 15:59:10+00:00

Document:
CSM TÂRGU JIU, LOCUL 3 ÎN CLASAMENT - CSM Târgu Jiu
CSM TÂRGU JIU, LOCUL 3 ÎN CLASAMENT
13 octombrie 2019054
Echipa de senioare a CSM Târgu-Jiu a pierdut, sâmbătă, meciul disputat pe teren propriu cu formaţia CS Activ Prahova Ploieşti, scor 20-32, la pauză 11-15.
Meciul, considerat derby-ul rundei cu numărul 5, a fost controlat de echipa oaspete. Elevele lui Liviu Andrieş, deşi au practicat un handbal plăcut nu au reuşit să treacă acest examen destul de dificil. Au avut de înfruntat o formaţie prahoveană mult mai matură în joc, cu jucătoare experimentate şi ambiţii de promovare.
http://csmtargujiu.ro/wp-content/uploads/2019/11/Liviu-Andries-infrangere-14-oct-2019.mp3
La partida cu echipa din Ploiești, antrenorul Liviu Andrieş nu s-a putut baza pe cele două jucătoare din Ucraina, care nu au avut drept de joc în urma anunţului făcut la mijlocul săptămânii trecute de catre FRH.
http://csmtargujiu.ro/wp-content/uploads/2019/11/Liviu-Andries-ucrainience-14-oct-2019.mp3
De la CSM Târgu-Jiu s-au remarcat Mădălina Olariu, cu 7 goluri marcate şi Bianca Stanca cu 4 goluri, care a părăsit însă terenul în repriza secundă după o accidentare la gleznă. Din tabăra prahoveană cea mai bună marcatoare a fost Ionela Leuştean cu 11 goluri înscrise.La finalul turului primei părţi a campionatului, CSM Târgu-Jiu este pe locul 3 în clasament, cu 9 puncte acumulate. Următoarea partidă este programată pe 19 octombrie, pe teren propriu, împotriva echipei CSU Târgovişte.
În deschiderea meciului de senioare s-a disputat cel al micuțelor handbaliste, antrenate de Andrei Enache. Echipa de junioare III a CSM Târgu-Jiu şi-a trecut în cont o nou victorie, după ce s-a impus fără drept de apel cu scorul de 38-17 în meciul cu HCM Torok Râmnicu Vâlcea, după ce la pauză conduceau cu 19 – 8. După această victorie, echipa de junioare a CSM Târgu Jiu care activează în Seria E a Campionatului Naţional de Junioare III, ocupă locul doi în clasament la două puncte de liderul, CS Chimia Râmnicu Vâlcea.
CSM TÂRGU JIU, VICTORIE LA DEBUTUL ÎN GRUPA B A LNB. CSM MIERCUREA CIUC – CSM TÂRGU JIU 64-68
Etapa a-II-a Grupa B: CSM Focșani – CSM Târgu Jiu, vineri, 18 octombrie, de la ora 17:00

References: CSM 

CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM